laion/Wikipedia-Exotic huggingface dataset:
מתתיהו ואלכסנדר

מתתיהו ואלכסנדר הוא האלבום השביעי של המוזיקאי והזמר הישראלי מתי כספי, שיצא בשנת 1984. את האלבום המתבסס כולו על לחניו של המוזיקאי סשה ארגוב, הקליט כספי כהמשך לאלבומו הקודם "מתי כספי שר סשה ארגוב" וכהמשך למופע משותף שהעלה עם ארגוב. בשונה מהאלבום הקודם שהורכב כמעט כולו מגרסאות לשירים ותיקים, קובצו לאלבום החדש שירים חדשים שהלחין ארגוב במיוחד. לצורך הקלטת האלבום, חברו כספי וארגוב לעבודה משותפת בקיבוץ העוגן, כשעל עטיפת האלבום הקדמית והאחורית מתועדים השניים כשהם חולבים פרה ברפת הקיבוץ. באלבום מלווה ארגוב את כספי בנגינת פסנתר, כשרק בשיר אחד, "הם בזמר הזה", מצטרף כספי ומנגן על מלוטרון. "עוד בנעורי הערצתי את המוזיקה של סשה ארגוב", כתב כספי לימים, "הגאוניות והמקוריות של סשה היוו את אחד המניעים העיקריים לדרך בה אני יוצר". המוזיקה לשירים הולחנה על ידי סשה ארגוב. מידע על האלבום מתתיהו ואלכסנדר באתר MusicBrainz מתתיהו ואלכסנדר באתר הרשמי של מתי כספי בן שלו, מתי כספי נזכר בפגישתו הראשונה והמגומגמת עם סשה ארגוב, באתר הארץ, 16 בפברואר 2011
פול לורנס דנבר

פול לורנס דנבר (באנגלית: Paul Lorence Dunbar;‏ 27 ביוני 1872 - 9 בפברואר 1906) היה משורר אמריקאי, סופר ומחזאי בסוף המאה ה-19 ובתחילת המאה ה-20. הוא נולד בעיר דייטון שבמדינת אוהיו, להורים שהיו עבדים לפני מלחמת האזרחים האמריקנית, והחל לכתוב סיפורים וקטעי שירה כשהיה ילד. היה נשיא החבורה הספרותית בבית ספרו, ולראשונה הוציא לאור קטעי שירה בגיל 16, בעיתון מקומי בדייטון. עבודותיו שהתפרסמו במהלך חייו נכתבו בעגה אפרו-אמריקאית המקושרת עם מדינות הדרום שלפני מלחמת האזרחים, על אף שכתב גם בשפות ובניבים נוספים - ביניהם גרמנית ודיאלקט מערב-תיכוני מקומי כפי שהתבטא ביצירותיו של ג'יימס ווייטקומב ריילי. עבודתו של דנבר זכתה לשבחים מצד ויליאם דין הוולס, עורך מוביל המקושר עם העיתון Harper's Weekly, ודנבר היה מראשוני הכותבים האפרו-אמריקאים שכתבו כדי ליצור מוניטין בינלאומי. הוא כתב את הליריקה לשירי הקומדיה המוזיקלית In Dahomey (שנת 1903), המחזה הראשון בהפקה אפרו-אמריקאית כוללת שעלה בתיאטרות ברודוויי. המחזה עלה במקומות נוספים בארצות הברית ובממלכה המאוחדת. דנבר כתב גם באנגלית שגרתית בקטעי שירה וספרות נוספים, ומאז סוף המאה ה-20, משכילים נהיו מעוניינים יותר בעבודות אלו מאשר אחרות. הוא נפטר בגיל 33 ממחלת השחפת. מדיה וקבצים בנושא פול לורנס דנבר בוויקישיתוף פול לורנס דנבר, באתר "Find a Grave" (באנגלית) פול לורנס דנבר, באתר אנציקלופדיה בריטניקה (באנגלית) כתבי פול לורנס דנבר בפרויקט גוטנברג (באנגלית) פול לורנס דנבר, במסד הנתונים הקולנועיים IMDb (באנגלית) פול לורנס דנבר, באתר MusicBrainz (באנגלית) פול לורנס דנבר, באתר Discogs (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קופי דאנקווה

קופי דאנקווה (נולד ב-17 בספטמבר 1989) הוא כדורגלן ניז'רי יליד-גאנה, המשחק בעמדת הבלם. דאנקווה התחיל את הקריירה שלו במועדון מקומי בניז'ר. בגיל 21 הצטרף לזארזיס מליגת העל התוניסאית. לאחר שבעונתו השלישית במועדון לא קיבל מספיק דקות משחק, עזב את המועדון וחתם בבידווסט ויטס מליגת העל הדרום אפריקאית בה שיחק עונה אחת. בשנת 2014 עזב לראשונה את אפריקה וחתם בספורטינג גואה מליגת העל ההודית בה לא רשם דקות משחק. במהלך חלון העברות של ינואר 2016 חתם בבית"ר תל אביב רמלה מהליגה הלאומית. בספטמבר 2016 חתם בדילה גורי מליגת העל הגאורגית. בינואר 2017 חזר לישראל וחתם בהפועל נצרת עילית. ב-31 במאי 2008 ערך את הופעת הבכורה שלו בנבחרת ניז'ר בהפסד 0–1 לאוגנדה. ב-4 בספטמבר 2011 הבקיע את שער הבכורה שלו בנבחרת בניצחון 1–2 נגד דרום אפריקה. בסך הכול הוא שיחק עבור הנבחרת ב-67 משחקים. קופי דאנקווה, באתר Transfermarkt קופי דאנקווה, באתר Soccerway קופי דאנקווה, באתר WorldFootball.net קופי דאנקווה, באתר National Football Teams קופי דאנקווה, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
אמיליה אברלה

גרטרוד "טרודי" אמיליה אברלה-קולר (ברומנית Gertrude "Trudi" Emilia Eberle-Kollar; ‏4 במרץ 1964) היא מתעמלת רומניה בעבר, אלופת עולם (פורט וורת' 1979), סגנית אלופת אירופה (קופנהגן 1979) וסגנית אלופה אולימפית (מוסקבה 1980). אברלה נולדה בארד שברומניה. היא התאמנה בהדרכתם של בלה קארולי ורעייתו מרתה. באליפות העולם בהתעמלות שנערכה בשטרסבורג, צרפת בשנת 1978 זכתה אברלה ב-4 מדליות, 1 כסף ו-3 ארד. מדליית כסף, בתחרות הקבוצתית ו-3 מדליות ארד בתחרות האישית: מקבילים מדורגים, קורה וקרקע. בתחרות הקרב רב אישית היא סיימה במקום חמישי, אחרי 3 מתעמלות מברית המועצות אלנה מוחינה, נלי קים ונטליה שפושניקובה ובת ארצה נדיה קומנץ'. באליפות אירופה שנערכה בקופנהגן, דנמרק בשנת 1979 זכתה אברלה ב-3 מדליות כסף. בתחרות קרב רב אישי, בתחרות על מקבילים מדורגים ובתרגיל על הקורה. באליפות העולם בהתעמלות שנערכה בפורט וורת', טקסס, ארצות הברית בדצמבר 1979 זכתה אברלה ב-3 מדליות, 2 זהב ו-1 ארד. מדליות זהב, בתחרות הקבוצתית לראשונה ובתרגיל קרקע. מדליית ארד בתרגיל מקבילים מדורגים. בתחרות קרב רב אישי היא סיימה במקום שמיני. באולימפיאדת מוסקבה (1980) זכתה אברלה בשתי מדליות כסף, בתחרות הקבוצתית בתוצאה של 393.50 נק', אחרי ברית המועצות המאחרת (394.90 נק') ולפני מזרח גרמניה (392.55 נק') ובתחרות על מקבילים מדורגים בתוצאה של 19.850 נק', אחרי מקסי גנאוק ממזרח גרמניה (19.875 נק') ולפני 3 מתעמלות שזכו כל אחת במדליית ארד בתוצאה של 19.775 נק', בת ארצה מליטה רוהן, שטפי קלאקר ממזרח גרמניה ומריה פילטובה מברית המועצות. נוסף לכך, היא סיימה במקום חמישי בתרגיל קרקע ופעמיים במקום שישי בתחרות קרב רב אישי ובתרגיל על הקורה ובמקום 16 בתרגיל על סוס קפיצות. לאחר שפרשה מספורט תחרותי היגרה אברלה להונגריה בשנת 1989 ובשנת 1991 היא היגרה לארצות הברית. מדיה וקבצים בנושא אמיליה אברלה בוויקישיתוף אמיליה אברלה, באתר הוועד האולימפי הבין-לאומי אמיליה אברלה, באתר olympedia.org אמיליה אברלה, באתר התאחדות ההתעמלות הבין-לאומית
מודולריות (תכנות)

מוֹדוּלַרִיוּת בתוכנה או תכנות מודולרי היא טכניקת עיצוב תוכנה המדגישה את הפרדת הפונקציונליות של תוכנה למודולים עצמאיים הניתנים להחלפה, כך שכל אחד מהם מכיל רק היבט אחד של כלל הפונקציונליות הנדרשת לביצוע. טכניקה זו של מערכת מחשוב מתארת את מידת הפריקות שלה, כדי לאפשר החלפה של חלקים או הוספה של חלקים שלא הוגדרו מראש. מערכת מודולרית היא מערכת הבנויה מיחידות משנה, שיכולות להיות זהות או שונות. הרכיבים שלכל אחד יש קיום נבדל ועצמאי, צריכים להיות מסוגלים להתחבר, לתקשר, לתפעל ולהחליף מידע באמצעות ממשק סטנדרטי, כאשר רצוי (אבל לא הכרחי) שיהיו בעלי צמידות רופפת. בתחום התוכנה, הצורך במודולריות הוא מרכזי. תוכנת מחשב בנויה מסדרה של הוראות לביצוע בעלת מבנה לוגי מסוים. חלוקה של התוכנה לתת מערכות שמבצעות תת-משימות, ואבחנה ברורה בין חלקים שונים בתוכנה, באופן שתפקיד כל חלק מוגדר וברור היטב מאפשרת מודולריות. אפיון ברור של תפקיד כל חלק ואופן השימוש בו מאפשרים שימוש בחלקים אלה גם בתוכנה אחרת, בצירוף עם חלקים אחרים. שפות תכנות רבות תומכות בצורות שונות של חלוקת התוכנה ליחידות בעלות תפקיד מוגדר, לדוגמה, פרוצדורה (או פונקציה), Unit, אובייקט, פרויקט, וחבילה (package או module). יש חשיבות גדולה להגדרת נקודת התפר בין יחידת תוכנה לשאר החלקים. נקודה זאת נקראת הממשק. מימוש של מודולריות אפשר לראות בשימוש בקובצי DLL שבהם הוכמסו פעולות שונות תוך חשיפת ממשק של פונקציות כלפי חוץ. הדבר אפשר לתוכנה מהודרת להשתמש בפונקציונליות שקיימת בקבצים חיצוניים, ואף איפשר החלפה של קבצים (לצורך שדרוג היכולות או אף שינויים) ללא צורך בהידור מחדש של המערכת הראשית. המעבר למתודולוגיה של תכנות מונחה-עצמים שיפר רבות את המודולריות של התוכנות, אף שלפני כן היה קיים מושג של יחידה בשפות פרוצדורליות. השימוש בטכנולוגיית OLE ו-COM של מיקרוסופט בסביבת חלונות אף הוא הוסיף יכולת נוספת למודולריות של התוכנות, כך שניתן להוסיף יחידות תכנותיות שהוגדרו מראש, ושאף נכתבו בשפות אחרות לסביבה קיימת. כך למשל, התפיסה הרווחת בשפת VB הייתה שימוש בפקדי OCX שנכתבו בשפות אחרות, בסביבת הפיתוח שלה. למעשה נוהג די רווח של מיקרוסופט הוא לייצר מנוע שקיים כרכיב ActiveX עצמאי כמו בנגן המדיה או בדפדפן ה-IE, ולפתח סביבו תוכנה שלמה. בשיטה זו מפתחים בסביבת חלונות יכולים לעשות אף הם שימוש באותו מנוע ללא הגבלה בשפה שהם כותבים. מלבד האפשרות ליצור תוכנה על ידי צירוף של יחידות תוכנה מוגדרות למערכת אחת, מודולריות בתוכנה מאפשרת גם גמישות בפיתוח התוכנה. כאשר קוד בנוי בצורה מודולרית, ניתן להחליף חלקים בו, בלי צורך לשנות את שאר חלקי התוכנה. לעיתים משתמשים באפשרות זאת בזמן הפיתוח, כאשר משלבים חלקי תוכנה מנוונים או מדומים (mock). שילוב חלק מדומה מאפשר לפתח את שאר חלקי תוכנה ולדחות את פיתוח החלק המדומה לשלב מאוחר יותר. בנוסף, כאשר הפיתוח הוא מודולרי, ניתן לבצע חלוקת משימה גדולה להרבה צוותים, כאשר כל צוות פיתוח יכול להתרכז במודול שלו, מבלי להיות תלוי בצוות אחר, ומבלי להשפיע על עבודה של צוות אחר. המודולריות מקילה על בדיקת נכונות של התוכנה, על תחזוקה שוטפת ועל מציאת תקלות. המודולריות גם מאפשרת ליצור תכנה שאחר כך מישהו אחר ירחיב את יכולתה, מבלי שיוצר התוכנה יכין מראש יכולות אלה. כך למשל נעשה שימוש במודולריות בתוכנה, בהרחבות של דפדפנים וסביבות פיתוח, עדכוני תוכנה והרכבות של משחקי מחשב. קופסה שחורה (הנדסה) מודול (תוכנה)
מיקלוש פהר

מיקלוש "מיקי" פהר (בהונגרית: Miklós "Miki" Fehér; ‏ 20 ביולי 1979 בטטבאניה שבהונגריה - 25 בינואר 2004 בגימארייש שבפורטוגל) היה כדורגלן הונגרי ששיחק בעמדת החלוץ. פהר נולד בטטבאניה שבהונגריה. הוא החל את הקריירה המקצוענית שלו בגיור, מועדון כדורגל מליגת העל ההונגרית. בשנת 1998 חתם פהר בפורטו מליגת העל הפורטוגלית, אך מעולם לא הפך לשחקן הרכב קבוע בקבוצה הבוגרת. כדי לצבור ניסיון הוא הושאל לסלגיירוש ולאחר מכן לספורטינג בראגה. עונתו בספורטינג בראגה הייתה העונה המוצלחת ביותר שלו, כשהבקיע 14 שערי ליגה ב-26 הופעות. לאחר שיו"ר פורטו רב עם סוכנו של פהר, והשחקן סירב להיפרד מסוכנו, עזב פהר והצטרף לבנפיקה ליסבון, מבכירות הקבוצות בפורטוגל. ב-25 בינואר 2004 נכלל פהר בסגל בנפיקה ליסבון במשחק החוץ נגד ויטוריה דה גימארייש. המשחק שודר בשידור חי בערוצי הטלוויזיה. פהר עלה כמחליף ובישל את השער היחיד במשחק. בתוספת הזמן קיבל פהר כרטיס צהוב, ולפתע התכופף ולאחר מכן נפל על הקרקע. שחקני שתי הקבוצות ניגשו להעניק לפהר עזרה ראשונה לפני הגעת הצוות הרפואי. הצוות הרפואי ביצע בפהר החייאה, ולאחר מכן הגיע למגרש אמבולנס והבהיל את פהר לבית החולים. התקשורת הפורטוגלית סיקרה את מצבו במשך כל היום, וזמן קצר לפני חצות אושר מותו של פהר. סיבת המוות הייתה הפרעת קצב בשל קרדיומיופתיה היפרטרופית. כאות הנצחה החליטו בבנפיקה ליסבון לא להשתמש יותר בחולצה מספר 29, מספרו של פהר. משלחת של המועדון, שכללה את כל שחקני הסגל, הגיעה להונגריה כדי להעניק להוריו של פהר את מדליית האליפות לעונת 2004/2005. ב-9 באוקטובר 2009, יום לפני משחקן בין נבחרת פורטוגל ונבחרת הונגריה בליסבון, הניחו שחקני נבחרת הונגריה זר לזכרו ליד פסל בדמותו במגרש האימונים של בנפיקה ליסבון. ב-10 באוקטובר 1998 ערך פהר את הופעת הבכורה שלו בנבחרת הונגריה, כשהחליף את פרנץ הורבאט בדקה השישית בניצחון 4-0 על נבחרת אזרבייג'ן במסגרת מוקדמות יורו 2000. באותו משחק הבקיע פהר את שער הבכורה שלו בנבחרת. ב-11 באוקטובר 2000 הבקיע פהר שלושער בניצחון 6-1 על נבחרת ליטא במסגרת מוקדמות מונדיאל 2002. פורטו אליפות פורטוגל (1): 1998/1999 הגביע הפורטוגלי (1): 1999/2000 הסופר קאפ הפורטוגלי (1): 1998 בנפיקה הגביע הפורטוגלי (1): 2003/2004 אישיים השחקן ההונגרי הצעיר של השנה (1): 1997 מדיה וקבצים בנושא מיקלוש פהר בוויקישיתוף מיקלוש פהר, באתר Transfermarkt מיקלוש פהר, באתר Soccerway מיקלוש פהר, באתר WorldFootball.net מיקלוש פהר, באתר National Football Teams מיקלוש פהר, באתר FootballDatabase.eu מיקלוש פהר, באתר "Find a Grave" (באנגלית)
גביע המדינה בכדורגל 2010/2011

גביע המדינה בכדורגל 2010/2011 הייתה התחרות ה-73 מאז היווסדה וה-58 לאחר קום מדינת ישראל. המשחקים החלו ב-3 בספטמבר 2010 והסתיימו ב-25 במאי 2011. הפועל תל אביב ניצחה במשחק הגמר ובכך זכתה בגביע בפעם השנייה ברציפות בפעם ה-15 בסך הכל. בעקבות כך היא העפילה לליגה האירופית. בשלב המוקדם השתתפו קבוצות של ליגה ג'. בסיבוב התשיעי שהחל ב-1 במרץ 2011 לתחרות הצטרפו קבוצות של ליגת העל. הקבוצה שאירחה את המשחק במגרשה הביתי צוינה כראשונה בכל זוג. בהארכה בפנדלים. לאחר הארכה התוצאה הייתה 1:1 הערה: הקבוצה שיחקה בליגת משנה. ערך מורחב – גמר גביע המדינה בכדורגל 2011 תוצאות המשחקים תיאור מהלך התחרות משחק הגמר
הפיגוע בתחנה המרכזית הישנה של תל אביב (2003)

הפיגוע בתחנה המרכזית הישנה של תל אביב היה פיגוע התאבדות כפול שביצעו שני מחבלים פלסטיניים ביום ראשון לפנות ערב, 5 בינואר 2003, אור לג' בשבט ה'תשס"ג במתחם התחנה המרכזית הישנה של תל אביב. 23 בני אדם נהרגו בפיגוע ויותר ממאה נפצעו. הזרוע הצבאית של הפת"ח, גדודי חללי אל-אקצא, נטלה אחריות לפיגוע. ב-5 בינואר 2003, בשעה 18:30, פוצצו עצמם שני מחבלים מתאבדים במרחק 500 מטר ובהפרש של 30 שניות בלבד זה מזה, בשני רחובות מקבילים באזור התחנה המרכזית הישנה של תל אביב. האחד התפוצץ במדרחוב נווה שאנן, בפינת רחוב ראש פינה; השני התפוצץ ברחוב הגדוד העברי, המקביל למדרחוב. שני המחבלים נשאו מטענים רבי-עוצמה עם ברגים ואומים ממתכת, שגרמו לנפגעים רבים ולנזק רב לרכוש בסביבה. 23 בני אדם נרצחו, ויותר ממאה נפצעו. בין ההרוגים היו אדם בן 75, שש נשים, צעירות ומבוגרות, וכן פועלים זמניים, שניים מסין ואחד מגאנה. בין ההרוגים היו עולים חדשים מברית המועצות לשעבר כמו גם ישראלים ותיקים. זמן קצר לאחר הפיגוע נטלו גדודי חללי אל אקצה, הזרוע הצבאית של הפת"ח, אחריות. בהודעה שפרסמו ציינו כי מבצעי הפיגוע הם סאמר נורי, בן 19, ובוראק חילפי, בן 21, שני תושבי שכם, אולם בלילה לאחר מכן פרסמו הודעה נוספת, לפיה המחבלים הם לא מאנשי התנועה. גם אנשי הג'יהאד האיסלאמי נטלו אחריות לפיגוע בשיחות עם כתבים, אולם ראשי התנועה לא ידעו לאשר את מעורבות אנשיהם באירוע. ב-24 בינואר 2005 הואשם נהג תושב יפיע בעבירות אחדות ובראשן סיוע לרצח, עקב הסעת המחבלים מאום אל-פחם לתל אביב, ונגזר עליו עונש של 42 שנות מאסר בפועל. בערעור לבית המשפט העליון קוצר עונשו ל-30 שנות מאסר. פיגועי התאבדות בישראל ורד לוביץ', 23 הרוגים בפיגוע התאבדות כפול בתל אביב, באתר ynet, 6 בינואר 2003 סיפורי ההרוגים: סמ"ר מזל (מזי) עורקבי, מאיר חיים (75), אנדרי פרידמן, ליליה זיבשטיין (33), שושנה יולזרי (45), מוטי אביוני (51), מוריס אהרפי (60), קרסימר אנגלוב (32) מבולגריה, סטיבן קרומוול (44) מגאנה, איוון הפטוניק (45) מרוסיה, לי פיי ג'ונג (40) מסין, איגור זובקוב (32), אילנית פלד (33), בוריס טפלשווילי (50), רמין נסיבוב (24), ויקטור שובייב (62), ניקולאי יון (33) מרומניה, מיכאי סבו (33) מרומניה, אבי קוצר (44), עמירם זמורה (54) הפיגוע בתחנה המרכזית, סיפורי ההרוגים, באתר ynet, 7 בינואר 2003 מדינת ישראל נגד מואפק בן נאיף עירוק, באתר פסקדין אלי אשכנזי, 42 שנות מאסר לערבי ישראלי שהסיע מתאבדים לת"א, באתר הארץ, 3 במרץ 2005 ע"פ 3767/05 פלוני נ' מדינת ישראל, ניתן ב־21 ביולי 2008 ערך זה הוא קצרמר בנושא ישראל ובנושא טרור. אתם מוזמנים לתרום לוויקיפדיה ולהרחיב אותו.
צ'וגיאם טרונגפה

צ'וגיאם טרונגפה (באנגלית: Chögyam Trungpa;‏ 28 בפברואר 1939 – 4 באפריל 1987) היה גורו לבודהיזם טיבטי, אחת הדמויות המשפיעות ביותר על התפתחות הבודהיזם במערב, בעיקר בצפון-אמריקה. כתב ספרים רבים על הבודהיזם שנמכרו בלמעלה ממיליון עותקים והיה המייסד של אוניברסיטת נרופה בקולורדו, האוניברסיטה הבודהיסטית המוכרת הראשונה בעולם. טרונגפה נולד במזרח טיבט ב-28 בפברואר 1937. בעקבות המרד שלא צלח נגד השלטון הסיני הקומוניסטי, ברח יחד עם הדלאי לאמה מטיבט בשנת 1959. בשנים 1959–1963 שימש כיועץ בבית ספר בודהיסטי בהודו. בשנת 1963 נסע ללימודים באוניברסיטת אוקספורד בבריטניה. בשנת 1967 הקים בסקוטלנד את המנזר הבודהיסטי הראשון במערב, בו למד תקופה קצרה, גם הזמר דייוויד בואי. בשנת 1970 עבר להתגורר בארצות הברית. הוא צבר מוניטין כמורה המסוגל להעביר את עקרונות הבודהיזם תוך שילוב השפעות מערביות בצורה בהירה ומובנת לקהל מאזיניו. בשנת 1974 הקים את מכון נרופה, שהפך מאוחר יותר לאוניברסיטת נרופה, האוניברסיטה הבודהיסטית המוכרת הראשונה בעולם, בעיר בולדר בקולורדו. בין המורים שלימדו באוניברסיטה היו המשורר אלן גינסברג, הסופר ויליאם ס. בורוז, והזמרת מריאן פיית'פול. הזמרת הקנדית ג'וני מיטשל שלמדה באוניברסיטה הבודהיסטית הקדישה לטרונגפה את הבית הראשון בשיר "Refuge of the Roads" ("למצוא מקלט בדרכים") שיצא לאור באלבומה בשנת 1976. בשיר כתבה:" 'אהבה, הומור וצניעות', הוא אמר, 'יקלו עליך לשאת את המשא הכבד'." מתחילת דרכו בארצות הברית עודד טרונגפה את תלמידיו לשלב עם הבודהיזם אמנויות שונות כמו קליגרפיה, טקס התה היפני, תיאטרון, קולנוע, שירה ותחומים נוספים, כמו גם פסיכותרפיה. בשנת 1983 הקים מנזר בודהיסטי בנובה סקוטיה בקנדה, ובשנת 1986 העביר את מרכז פעילותו הבינלאומית לעיר הליפקס בירתה של נובה סקוטיה. ב-4 באפריל 1987 נפטר. אתר האינטרנט הרשמי של צ'וגיאם טרונגפה צ'וגיאם טרונגפה, ברשת החברתית Goodreads קטעים מהרצאתו של טרנגופה באוניברסיטת נרופה בקולורדו, 1978 מבוא לסרט על חייו של טרנגופה צ'וגיאם טרונגפה, באתר אנציקלופדיה בריטניקה (באנגלית) צ'וגים טרונגפה (1939-1987), דף שער בספרייה הלאומית
הפיגוע בקניון השרון (דצמבר 2005)

הפיגוע בקניון השרון היה פיגוע התאבדות שביצע מחבל פלסטיני ב-5 בדצמבר 2005, בכניסה לקניון השרון שבנתניה. חמישה בני אדם נהרגו בפיגוע ויותר מ-40 נפצעו. ארגון הג'יהאד האסלאמי נטל אחריות לפיגוע. ביום שני, 5 בדצמבר 2005, בשעה 11:30, ניגש מחבל מתאבד פלסטיני לכניסה הצפונית של קניון השרון שבנתניה. עוברי אורח ושוטרים חשדו בו וקראו לעצור אותו. המחבל פוצץ את המטען כאשר אחד המאבטחים אחז בו והצמיד אותו לרצפה. ארבעה בני אדם נהרגו מייד ויותר מ-40 נפצעו. ארגון הג'יהאד האסלאמי נטל אחריות לפיגוע ומסר כי מבצע הפיגוע היה לוטפי אמין אבו סעדה, תושב הכפר עילאר שבאזור טולכרם. פעיל בכיר בארגון מסר כי הפיגוע יצא לפועל בנקמה על חיסולו של לואי סעדי חודש וחצי לפני כן. בינואר 2006 נחשף כי המחבל המתאבד שביצע את הפיגוע נכנס לישראל דרך שער בגדר ההפרדה הממוקם מדרום להתנחלות צופים, סמוך לקלקיליה. השער נשאר פתוח לתנועה לאחר שביולי 2005, יו"ר מזכירות צופים דני נווה ביקש משר הביטחון שהשער יישאר פתוח, למרות צו לסגירתו. הסיבה לבקשה הייתה להקל על תנועת תושבי היישוב לכיוון כביש 55. בניגוד להמלצת גורמי ביטחון, החליט אלוף פיקוד המרכז יאיר נווה לאשר את הבקשה. פיגוע ההתאבדות הראשון בקניון השרון פיגוע ההתאבדות השני בקניון השרון רענן בן-צור, 5 הרוגים בפיגוע בקניון בנתניה, באתר ynet, 5 בדצמבר 2005 ג'קי חורי, רוני זינגר, דוד רטנר, הרוגי פיגוע ההתאבדות בנתניה, באתר הארץ, 5 בדצמבר 2005 רוני זינגר, המאבטח תפס את המחבל - ואז אירע הפיצוץ, באתר הארץ, 5 בדצמבר 2005 עלי ואקד, במשפחת המחבל הופתעו: "לא ידענו מה הוא מתכנן", באתר ynet, 5 בדצמבר 2005 עלי ואקד, פעיל בכיר בג'יהאד: לא תצליחו לפרק אותנו, באתר ynet, 6 בדצמבר 2005 מתי גולן, ‏להשעות את האלוף, באתר גלובס, 11 בינואר 2006 ההתנחלות צופים ביקשה לבטל צו לסגירת שער גדר ההפרדה, באתר ynet, 11 ביולי 2005
הפיגוע בקניון השרון (2001)

פיגוע ההתאבדות הראשון בקניון השרון אירע ב-18 במאי 2001, בקניון השרון בנתניה. 5 אנשים נרצחו ויותר ממאה נפצעו. ביום שישי, 18 במאי 2001, מחבל מתאבד הלובש ג'קט כחול ארוך, שמתחתיו הוחבאה חגורת נפץ שחוברה לגופו, הגיע לעמדת הבידוק הביטחוני בקניון השרון, שם מאבטחים מנעו ממנו מלהיכנס; המחבל פוצץ עצמו בכניסה, בפיצוץ נהרגו 5 ונפצעו מעל מאה. חמאס לקח אחריות לפיגוע. ערבי ישראלי מחדרה שהסיע את המחבל הורשע ברצח. תמונות מזירת הפיגוע פיגועי התאבדות בישראל פיגוע ההתאבדות השני בקניון השרון פיגוע ההתאבדות השלישי בקניון השרון מדיה וקבצים בנושא הפיגוע בקניון השרון בוויקישיתוף רענן בן צור ועלי ואקד, חמישה אנשים נהרגו בפיגוע בנתניה, באתר ynet, 18 במאי 2001 ורד כהן ברזילי‏, מסיע המתאבד הורשע בסיוע לרצח, באתר וואלה, 27 ביוני 2002 ערך זה הוא קצרמר בנושא ישראל ובנושא טרור. אתם מוזמנים לתרום לוויקיפדיה ולהרחיב אותו.
גביע המדינה בכדורגל 2011/2012

גביע המדינה בכדורגל 2011/2012 הייתה התחרות ה-74 מאז היווסדה וה-59 לאחר קום מדינת ישראל. המשחקים החלו ב-2 בספטמבר 2011 והסתיימו ב-15 במאי 2012. הפועל תל אביב ניצחה במשחק הגמר ובכך זכתה בגביע בפעם השלישית ברציפות בפעם ה-16 בסך הכל. בעקבות כך היא העפילה לליגה האירופית. בשלב המוקדם השתתפו קבוצות של ליגה ג'. בסיבוב השמיני שהחל ב-7 בפברואר 2012 לתחרות הצטרפו קבוצות של ליגת העל. הקבוצה שאירחה את המשחק במגרשה הביתי צוינה כראשונה בכל זוג. בהארכה בפנדלים. לאחר הארכה התוצאה הייתה 1:1. בפנדלים. לאחר הארכה התוצאה הייתה 0:0. הערה: הקבוצה שיחקה בליגת משנה. ערך מורחב – גמר גביע המדינה בכדורגל 2012 תוצאות המשחקים תיאור מהלך התחרות משחק הגמר
צילינדר

האם התכוונתם ל... גליל (גאומטריה) – צורה הנדסית הנקראת גם "צילינדר" צילינדר (הנדסת מכונות) – חלק במנוע בעירה פנימית בוכנאי ובמשאבה בוכנאית אסטיגמציה – השם המדעי לפגם הראייה הנקרא בלשון העם "צילינדר" כובע צילינדר – סוג כובע הנראה כגליל עם שוליים מנעול צילינדר – מנעול הבנוי על עיקרון של צילינדר (גליל) שבאמצעות סיבובו המנעול נפתח דפוס צילינדר – שיטה דפוס הפועלת על עקרון ההדפסה הישירה גליל שעווה – אמצעי לאחסון נתונים של הפונוגרף, אמצעי ההקלטה הראשון
דרוונטה

דֶרְוֶונְטָה (בבוסנית: Derventa, בסרבית קירילית: Дервента) היא עיר ורשות מקומית בצפון רפובליקה סרפסקה אשר בבוסניה והרצגובינה, השוכנת בסמיכות לעיר דובוי. על השטח בו מצויה העיר דרוונטה שכן כפר המתועד מתקופת ממלכת בוסניה. ב-1468 נכבשה דרוונטה על ידי האימפריה העות'מאנית והעות'מאנים שלטו באזור עד 1878, עת סופחה בוסניה לאימפריה האוסטרו-הונגרית. לאחר מלחמת העולם הראשונה נכללה דרוונטה בשטחי ממלכת יוגוסלביה. באפריל 1941, במהלך מלחמת העולם השנייה, פלשה גרמניה הנאצית ליוגוסלביה והכניעה אותה תוך ימים אחדים. האזור הועבר לחזקת שלטון הבובות של מדינת קרואטיה העצמאית שנשלטה על ידי האוסטאשה. לאחר המלחמה נכללה דרוונטה בשטחי יוגוסלביה וב-1992, לאחר התפרקות יוגוסלביה נכללה בשטחי בוסניה והרצגובינה. קהילה יהודית ספרדית קמה בדרוונטה במהלך המאה ה-19. ב-1908 הוקם בית הכנסת. בהמשך, היגרו למקום גם יהודים אשכנזים. ב-1910 מנתה הקהילה 136 נפשות וב-1931 נמנו בדרוונטה 150 יהודים. בקרב בני הקהילה תועדה פעילות ציונית ענפה. בפרוץ מלחמת העולם השנייה התגוררו בדרוונטה 118 יהודים ואליהם הצטרפו כ-100 פליטים מגרמניה ואוסטריה. באפריל 1941 לאחר כיבוש יוגוסלביה על ידי גרמניה הנאצית הוחל ברדיפות יהודים וב-1942 גורשו בני הקהילה למחנה ההשמדה יאסנובאץ ונרצחו. שניים מבניה של הקהילה ניצלו. לאחר המלחמה לא חודשה הקהילה. בפאתי העיר עדיין מצויים שרידיו של בית העלמין היהודי. מדיה וקבצים בנושא דרוונטה בוויקישיתוף אתר האינטרנט הרשמי של דרוונטה רשימת נרצחים בשואה מהעיר דרוונטה, במאגר המידע של יד ושם קהילת דרוונטה, באתר jewishgen.org, אוחזר ב-4 במרץ 2016. שמואל ספקטור, ג'פרי ויגודר, Encyclopedia of Jewish Life Before and During the Holocaust: A-J, הוצאת אוניברסיטת ניו יורק, 2001, עמוד 305, אוחזר ב-4 במרץ 2016 (באנגלית). הקהילה היהודית בדרוונטה, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמ' 114 - 115. אתרי מורשת יהודיים בבוסניה והרצגובינה, עמוד 25, באתר אוניברסיטת סירקיוז, אוחזר ב-4 במרץ 2016.
מייקל מלוני

מייקל מלוני (באנגלית: Michael Maloney; נולד ב-19 ביוני 1957) הוא שחקן אנגלי. מלוני נולד בבורי סנט אדמונד שבמחוז סאפוק. הופעתו הראשונה בטלוויזיה הייתה בשנת 1979 בתפקיד בנו בין העשרה של פיטר בקוורת' בסדרת הדרמה "Telford's Change". אחרי כמה שנים שחונות, הצליח מלוני לככב בסרטי קולנוע וסדרות טלוויזיה כמו גם להופיע על במות התיאטרון. הוא זכה להכרת הקהל הרחב כששיחק ב-1989 בסרטו של קנת בראנה "הנרי החמישי" עיבוד קולנועי למחזה באותו השם. בתחילת שנות התשעים של המאה העשרים כיכב בטלוויזיה ב-"Mr Wakefield's Crusade" ובקולנוע שיחק בתפקיד מארק בסרט "אוהב אותך בטירוף". ב-1994 הופיע בתפקיד ראשי בעיבוד של ה-BBC לרומן "Love on a Branch Line". הוא הופיע בשתי גרסאות קולנועיות של המחזה "המלט" האחת סרטו של זפירלי מ-1990 בתפקיד רוזנקרנץ, והשנייה מ-1996 בתפקיד לארטס. עוד שיחק במספר עיבודים לקולנוע של מחזות שייקספיריים. בנוסף להופעותיו בטלוויזיה, כיכב מלוני ב-1999 בתפקיד ג'ייסון פילדס בסרט הקולנוע "American Reel". ב-2002 שיחק בתפקיד בריאן אלבומן, עוזרו האישי של אדוני קנוט (ריק מייאל) בסיטקום "Believe Nothing". ב-2005 גילם מלוני את קסיוס במיני-סדרה "אימפריה". ב-2009 שיחק בתפקיד ג'ון מייג'ור בסרט "מרגרט", וגילם את ראש הממשלה סר רוברט פיל בסרט "ויקטוריה הצעירה". מלוני מופיע בדרמות רדיופוניות של רדיו 4 של ה-BBC. הוא שיחק בתפקיד דין בשתי העונות של הסדרה "High Table, Lower Orders", ואת ג'יילס בעל טור רכילות בסדרה "His Master's Voice". עוד הופיע בתפקיד אורח בסדרת התסכיתים "Baldi". בסרט הבוליוודי "I See You" שיחק מלוני בתפקיד שוטר. ב-2010 השתתף מלוני בסדרת הדרמה "חדר מיון" בתפקיד הווארד פיירפקס. עוד באותה שנה השתתף בעונה הרביעית של הסאטירה הפוליטית "The Thick of It" בתפקיד מתיו הודג'. ב-2013 גילם את דמותו של סר הנרי סטפורד, בעלה השלישי של ליידי מרגרט ביופורט בסדרת הטלוויזיה "המלכה הלבנה" של ה-BBC. ב-2013 דיבב את "הנשמה האבודה" במשחק הווידאו "קאסלבניה- אדוני האפילה", ואת אוואלח' במשחק הווידאו משנת 2015 "The Witcher 3: Wild Hunt" בשנת 2015 שיחק במיני-סדרת הפשע הבריטית "ריבר" ברשת BBC One בכיכובו של סטלאן סקארסגארד. "Troy" - טרילוגיה של מחזות לרדיו מאת אנדרו ריסיק (אנ') ובבימויו של ג'רמי מורטימר (אנ') - בתפקיד הקטור. "Scenes of Seduction" - מחזה לרדיו מאת טימברלייק ורטנבייקר בבימויו של נד צ'אילט (אנ') - בתפקיד הנרי (המלך הנרי החמישי). בראן בסדרת התסכיתים "Earthsearch" מאת ג'יימס פולט (אנ') ברדיו 4 של ה-BBC. מדיה וקבצים בנושא מייקל מלוני בוויקישיתוף מייקל מלוני, במסד הנתונים הקולנועיים IMDb (באנגלית) מייקל מלוני, באתר "אידיבי", מאגר הידע העברי לקולנוע ישראלי ועולמי מייקל מלוני, באתר AllMovie (באנגלית) מייקל מלוני, במסד הנתונים הקולנועיים KinoPoisk (ברוסית) מייקל מלוני, באתר MusicBrainz (באנגלית) מייקל מלוני, באתר Discogs (באנגלית) מייקל מלוני, באתר Songkick (באנגלית) Macmillan Readers, "An Interview with Michael Maloney". Radio Times Castlist British Universities Film & Video Council – Scenes of Seduction
גביע המדינה בכדורגל 2012/2013

גביע המדינה בכדורגל 2012/2013 הייתה התחרות ה-75 מאז היווסדה וה-60 לאחר קום מדינת ישראל. המשחקים החלו ב-31 באוגוסט 2012 והסתיימו ב-8 במאי 2013. הפועל רמת גן ניצחה במשחק הגמר ובכך זכתה בגביע בפעם השנייה. בעקבות כך היא העפילה למוקדמות הליגה האירופית. הפועל רמת גן הפכה בעקבות זכייתה בגביע באותה שנה לקבוצה הראשונה והיחידה עד כה שזוכה בגביע ויורדת לליגה השנייה באותה עונה. בשלב המוקדם השתתפו קבוצות של ליגה ג'. בסיבוב התשיעי שהחל ב-27 בפברואר 2013 לתחרות הצטרפו קבוצות של ליגת העל. הקבוצה שאירחה את המשחק במגרשה הביתי צוינה כראשונה בכל זוג. בפנדלים. לאחר הארכה התוצאה הייתה 1:1. בהארכה בפנדלים. לאחר הארכה התוצאה הייתה 1:1. הערה: הקבוצה שיחקה בליגת משנה. ערך מורחב – גמר גביע המדינה בכדורגל 2013 תוצאות המשחקים תיאור מהלך התחרות משחק הגמר